**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009.gada 15.decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz Ministru kabineta 2018.gada 17.jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr.421) 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu Nr.421 41.punkts nosaka, ka līdzekļus no programmas “Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem.Lai nodrošinātu iekšlietu resora pamatfunkciju izpildes nepārtrauktību un efektivitāti, Iekšlietu ministrijai (Valsts robežsardzei) nepieciešami papildu finanšu līdzekļi 2018.gadā **659 466** *euro* apmērā Valsts robežsardzes gaisa kuģu rezerves daļas (galvenās transmisijas) iegādei.Valsts robežsardzes rīcībā ir četri gaisa kuģi, no kuriem divi divdzinēju vieglās klases gaisa kuģi Agusta 109 E Power (reģ.Nr.: YL-HMK s/n 11700, YL-HML s/n 11704) ražoti pirms 11 gadiem (2007. gadā) un divi viendzinēja vieglās klases gaisa kuģi Agusta Bell 206B (reģ.Nr.: YL-HMO, s/n 8380, YL-HMQ s/n 8599) ražoti attiecīgi viens pirms 44 gadiem (1974.gadā) un otrs pirms 38 gadiem (1980.gadā) (turpmāk – gaisa kuģi).Valsts robežsardzes gaisa kuģi aktīvi tiek izmantoti valsts robežas uzraudzībā no gaisa uz Latvijas – Krievijas valsts robežas, Latvijas – Baltkrievijas valsts robežas un Latvijas Republikas teritoriālajā jūrā, iekšējos ūdeņos un Latvijas Republikas ekskluzīvajā ekonomiskajā zonā, tajā skaitā sniedz atbalstu Valsts robežsardzes teritoriālajām pārvaldēm to uzdevumu veikšanā, nodrošina cilvēku meklēšanas un glābšanas (SAR) operācijas no gaisa, sniedz atbalstu Valsts policijai un citām Iekšlietu ministrijas struktūrvienībām, operatīvo pasākumu realizācijai, sniedz ieguldījumus starptautiskajās FRONTEX operācijās un iesaistās citu neparedzēto uzdevumu veikšanā likumos un starptautiskajos līgumos noteiktajā kārtībā, kā arī kalpo kā agrās brīdināšanas līdzeklis identificējot militārus apdraudējumus uz valsts robežas un valsts iekšējā teritorijā. Laika posmā no 2018.gada 19.jūlija līdz 7.augustam, gaisa kuģi tika iesaisti atbalsta sniegšanā Valsts ugunsdzēsības un glābšanas dienestam ugunsgrēka dzēšanas darbos Talsu novadā Valdgales pagastā un Mazsalacas novada Ramatas pagastā. Valsts robežsardze ar gaisa kuģiem piedalījās 2018.gada 24.septembrī ārkārtas pasākumā Viņa Svētības Pāvesta Franciska vizītes nodrošinājumam. Ņemot vērā gaisa kuģu ekspluatācijas ilgumu (ik gadu pieaug), nolietojumu un tehnisko stāvokli, palielinās arī to plānoto un neplānoto remontdarbu izmaksas un nepieciešamo gaisa kuģu rezerves daļu iegāde. Lai nodrošinātu gaisa kuģa lidojumderīgumu atbilstoši Ministru kabineta 2006.gada 15.augusta noteikumu Nr.661 “Kārtība, kādā veicama civilās aviācijas gaisa kuģu būvēšana un pārbūvēšana, atsevišķu gaisa kuģa daļu, ierīču un palīgierīču izgatavošana un gaisa kuģu tehniskā apkope (remonts)”, 2014.gada 26.novemra Komisijas Regulas (EK) Nr. 1321/2014 „Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu” II pielikuma 145.A.30 punkta un helikopteru ražotājā tehniskās dokumentācijas prasībām, ir nepieciešams iegādāties rezerves daļas un veikt standarta veida remonta darbus. Ņemot vērā divdzinēju vieglās klases gaisa kuģa Agusta 109 E Power (YL-HML s/n 11704) nolidojumu (uz 2018. gada 20. novembri sastāda 2976:00 lidojumu stundas), nepieciešama plānveida galvenās transmisijas tehniskā inspekcija (ik pēc 3200:00 lidojuma stundu sasniegšanas) un remonts. Ja darbi netiek veikti, gaisa kuģis nav tehniskā kārtībā un nav derīgs turpmākai ekspluatācijai līdz plānveida remontdarbu pabeigšanai.Lai nepieļautu gaisa kuģa Agusta 109 E Power (YL-HML s/n 11704) ilgstošu dīkstāvi un, lai nodrošinātu nepārtrauktu Valsts robežsardzes gaisa kuģu lidojumderīgumu, ir nepieciešams iegādāties jaunu galveno transmisiju (prognozējamās izmaksas 659 466 *euro* ar PVN).Gaisa kuģu rezerves daļu iegādi iespējams veikt 2018.gada 29.oktobra Vispārīgas Vienošanās Nr.373 “Par helikopteru rezerves daļu piegādi (4 gadus)” (iepirkuma identifikācijas numurs VRS/2018/11/AVP) ietvaros.Ņemot vērā minēto, rīkojuma projekts paredz – Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai (Valsts robežsardzei) 659 466 *euro*, lai iegādātos Valsts robežsardzes gaisa kuģa galveno transmisiju. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 659 466 | 0 | 0 | 0 | 0 | 0 |
| 2.1. valsts pamatbudžets | 0 | 659 466 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -659 466 | 0 | 0 | 0 | 0 | 0 |
| 3.1. valsts pamatbudžets | 0 | -659 466 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 659 466 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamie izdevumi Iekšlietu ministrijai (Valsts robežsardzei):* Valsts robežsardzes gaisa kuģa nepārtrauktas ekspluatācijas nodrošināšanai (gaisa kuģa galvenās transmisijas iegādei) **659 466 *euro*** apmērā (EKK 2350 “Kārtējā remonta un iestāžu uzturēšanas materiāli”).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

26.11.2018 10:25

1148

I.Potjomkina 67219606

ieva.potjomkina@iem.gov.lv

S.Šaicāne 67219607

santa.saicane@iem.gov.lv

I.Ivanova 67075674

jelena.ivanova@rs.gov.lv